Ρυζοσαλάτα με κάπαρη και αντζούγιες
Τέλειο για ελαφρύ γεύμα, για δείπνο ή ακόμη και ως συνοδευτικό σε ένα μπουφέ.
1 νεροπότηρο ρύζι μπασμάτι, 8 φιλέτα αντζούγιας, ξεπλυμένα και κομμένα στη μέση, 3 κρεμμυδάκια φρέσκα (το λευκό και το τρυφερό πράσινο μέρος) ψιλοκομμένα, 1/2 ματσάκι μαϊντανός (μόνο τα φυλλαράκια), ψιλοκομμένος, 1/2 ματσάκι άνηθος (πετάμε τα χοντρά κοτσάνια), ψιλοκομμένος, 1 κουτ. σούπας κάππαρη, ξαλμυρισμένη, λίγα αγγουράκια τουρσί, ψιλοκομμένα, 1 φλιτζ. τσαγιού καλαμπόκι από κονσέρβα (προτιμάμε βιολογικό), 2 πιπεριές Φλωρίνης από βάζο, σε κυβάκια, 2 κουτ. σούπας φυλλαράκια δυόσμου, ψιλοκομμένα την τελευταία στιγμή για να μη μαυρίσουν, 80 ml ελαιόλαδο, 1½ κουτ. σούπας ξίδι από λευκό κρασί, 1 κουτ. σούπας μουστάρδα της αρεσκείας μας, 1/2 κουτ. γλυκού κόκκινο πιπέρι, σε σκόνη, αλάτι, φρεσκοτριμμένο πιπέρι
Για να ετοιμάσουμε την ρυζοσαλάτα με κάπαρη και αντζούγιες βράζουμε το ρύζι σε μπόλικο αλατισμένο νερό για 15 λεπτά περίπου.Το σουρώνουμε και το αφήνουμε να κρυώσει.Βάζουμε το ρύζι σε μια σαλατιέρα και προσθέτουμε την κάππαρη, τα αγγουράκια τουρσί, το καλαμπόκι, την πιπεριά, το κρεμμύδι και τα μυρωδικά και ανακατεύουμε.Βάζουμε στο μούλτι όλα τα υλικά για τη βινεγκρέτ και τα χτυπάμε για λίγο.Περιχύνουμε τη σαλάτα, ανακατεύουμε ελαφρώς και βάζουμε από πάνω τις αντσούγιες.Πασπαλίζουμε με το δυόσμο και σερβίρουμε αμέσως.
Ρύζι